มรสุมระลอกสอง ARM ประกาศเลิกทำธุรกิจกับ Huawei ส่งผลชิป Kirin ไม่ได้ไปต่อ? - FINNOMENA
มรสุมระลอกสอง ARM ประกาศเลิกทำธุรกิจกับ Huawei ส่งผลชิป Kirin ไม่ได้ไปต่อ?
23 พ.ค. 2562

ARM บริษัทเจ้าของชุดคำสั่งที่ใช้สำหรับผลิตหรือพัฒนา CPU ของอุปกรณ์พกพาทั่วโลก ได้มีการส่งจดหมายเวียนภายในให้ยุติการทำธุรกิจร่วมกับ Huawei ตามคำสั่งของอเมริกาแล้วโดยมีผลบังคับใช้ทันที
ทำให้ Huawei ไม่สามารถพัฒนาชิปเซต Kirin และอื่นๆที่เกี่ยวข้องกับ ARM ต่อไปในอนาคตได้อีก เนื่องจากชิ้นส่วนของสินค้าที่ทางบริษัทผลิตถือว่ามีจุดกำเนิดมาจากประเทศสหรัฐอเมริกา
นอกจากนี้พนักงายภายใต้บริษัท ARM ยังจะถูกสั่งไว้อีกว่าไม่ให้เจรจาอะไรใดๆ ทั้งสิ้นกับทาง Huawei และแบรนด์ลูกอื่นๆ ที่มีชื่ออยู่ในบัญชีดำ (Entity List) ครั้งนี้
โดยบริษัท ARM ไม่ได้เป็นบริษัทผลิตชิปเซ็ทโดยตรง แต่จะให้ไลเซนส์ให้กับผู้อื่นที่ต้องการจะผลิตหรือพัฒนาชิปของตัวเองขึ้นมา ไม่ว่าจะเป็น Samsung Exynos, Qualcomm Snapdragon,Apple A11 หรือแม้กระทั่ง Kirin ของทาง Huawei ทุกตัวที่กล่าวมาถือว่ายังต้องพึ่งพาใบอนุญาตจาก ARM ก่อนทั้งสิ้น
ซึ่งล่าสุดไม่ได้มีแค่ ARM ที่หยุดการติดต่อกับ Huawei โดยทางด้าน PANASONIC ก็ได้มีคำสั่งให้พนักงานยุติการทำธุรกรรมร่วมกับหัวเว่ย ตลอดจนอีก 68 บริษัทในเครือของหัวเว่ย ซึ่งหมายถึงพานาโซนิคจะระงับการจัดส่งชิ้นส่วนอิเล็กทรอนิกส์บางอย่างให้แก่ทางหัวเว่ยด้วยเช่นกัน
ที่มา : https://www.androidauthority.com/arm-huawei-business-suspended-989083/
แท็ก:
แชร์บทความ: